Departamento ti Vichada
Ti Departamento ti Vichada (Espaniol: Departamento del Vichada, Españiol a pannakabalikas: [biˈ tʃaða]) ket departamento ti Republika ti Colombia idiay Abagatan nga Amerika. Ti Vichada ket mabirukan idiay daya a tantanap ti Colombia, idiay Rehion ti Orinoquía iti kaunegan ti labneng ti karayan Orinoco a nagbeddengan ti Venezuela iti amianan ken daya, iti amianan ti departamento ket pagbeddenganna pay ti Departamento ti Arauca , iti amianan a laud ti Departamento ti Casanare , iti laud ti Departamento ti Meta , iti abagatan a laud ket akikid a pagbeddenganna ti Departamento ti Guaviare ken iti abagatan ti Departamento ti Guainía. Ti departamento ket isu ti maikadua a kadakkelan idiay Colombia ken bassit laeng ti populasionna no maipada kadagiti sabali a departamento.
Ti departamento ket dati idi a komisaria a nabangon idi 1913.
Ti kadakkelan nga ili ken kapitoliona ket ti Puerto Carreño a mabirukan idiay patingga a paset ti amianan a daya ti departamento a pagbeddengan ti Venezuela. ti departamento ket nabingbingay pay kadagiti uppat a munisipalidad; ti Puerto Carreño, La Primavera, Santa Rosalía ken Cumaribo. Idaytoy ket aglaon pay kadagiti 46 a reserba dagitiindehenio ken dagiti 6 a komunidad.
Dagiti linaon
Heohrapia[urnosen | urnosen ti taudan]
Ti departamento ket mabirukan idiay daya a tantanap ti Colombia lokal a tinawtawagan a kas ti Llanos. Ti departamento ket maipatingga iti amianan babaen ti Departamento ti Arauca ken ti Venezuela; iti day babaen ti Venezuela; iti abagatan babaen ti Departamento ti Guainía ken Departamento ti Guaviare; ken iti laud babaen ti Departamento ti Meta ken Departamento ti Casanare.
Ti departamento ket mabirukan idiay kanawan a bangkag ti Karayan Orinoco ken idiay kanawan a bangkag ti Karayan Meta iti kaunegan dagiti tanap ti los Llanos. Ti paset ti departamento ket naisanglad idiay Kalasag ti Guiana.
Ti klima ti departamento ket kaaduan a napudot ken nadam-eg nga addaan ti natimbeng a temperatura iti 28 °C (82 °F) itiamina a paset ti tawen.
Pakasaritaan[urnosen | urnosen ti taudan]
Idi 1913 ti gobierno ti Colombia ket pinartuatna ti komisaria ti Vichada ken ti kapitolio ket nabanon idiay lokalidad a naamammuan a kas ti El Picacho idiay nagbaetan dagiti karayan Meta ken Orinoco. Ti ili ket nanaganan idi ti Puerto Carreño a kas pammadayaw kenni Pedro María Carreño, ti agtigtignay idi a Ministro ti Gobierno.[5]
Idi Agosto 1974, ti Puerto Carreño ket naipangato idi iti kategoria ti munisipalidad babaen ti bilin 1594 iti isumet laeng a tawen.[5]
idi Hulio 5, 1991 ti Vichada ket naipangato idi iti kategoria ti departamento ken ti Puerto Carreño a kas ti kapitoliona.[5]
Dagiti munisipalidad[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Conservación en Situ" (doc) (iti Spanish). condesan.org.
- ^ "Geografía e Historia: Ubicación, Extencion y Límites". Gobernación del Vichada.
- ^ Kline, Harvey F. (2012). "Vichada, Departamento ti". Naipakasaritaan a Diksionario ti Colombia. Lanham, Maryland: Scarecrow Press. p. 493. ISBN 978-0-8108-7813-6.
- ^ "DANE". Naala idi Pebrero 13, 2013.
- ^ a b c (Espaniol) Alcaldia de Puerto Carreño: Historia
Dagiti silpo ti ruar[urnosen | urnosen ti taudan]
- (Espaniol) Opisial a website ti Gobierno ti Vichada
- (Espaniol) Sistema ti Pakaammo ti Teritorial-Enbironmental ti Colombiana Amsona website ti SIAT-AC
- (Espaniol) Vichada Music llanera
glg_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn luo_Latn spa_Latn ilo_Latn ilo_Latn ast_Latn ilo_Latn ilo_Latn ilo_Latn ast_Latn